section_heading: Razvoj
paragraph_text: 1951. tim dizajnera predvođenih Alexanderom Kartvelijem je započeo razvoj novog brzog, jednosjednog jurišnog zrakoplova koji bi mogao nositi i nuklearno naoružanje. Novi zrakoplov je dobio tvorničku oznaku Advanced Project 63 (AP-63) a trebao je zamijeniti F-84F Thunderstreak. Razmotreno je nekoliko dizajnova koji su zapravo nalikovali produženom F-84F s unutarnjim prostorom za bombe. Trebao ga je pokretati Allison J71 turbomlazni motor no kako je imao slab potisak nikad u praktici nije upotrebljen. AP-63 je također trebao nositi rakete zrak-zemlja i zrak-zrak na podkrilnim spojištima, te uz maksimalnu brzinu od Mach 1,5 mogao se samostalno obraniti od neprijateljskih lovaca. Bio je opremljen i modernom elektronikom te je imao mogućnost nadolijevanja goriva u letu. mini|lijevo|200px|YF-105A prototip Republic Aviation je dobio ugovor za prvih 199 zrakoplova 1952. s početkom dostave 1955. no u realnosti ugovor se često mijenjao po potrebama USAF-a tako je razvoj čak na kratko bio prekinut 1953. a prvi sigurni ugovor je došao tek 1955. i to samo za 15 zrakoplova. Ovih 15 je napravljeno kao dva YF-105A za testiranja; tri RF-105B za izviđanje i deset produkcijskih F-105B. Prvi let prvog YF-105A prototipa je bio 22. listopada 1955. a drugi prototip je uslijedio s letom 28. siječnja 1956. YF-105A je bio zrakoplov glatkih linija sa srednje postavljenim krilima koja su povučena prema nazad za 45 stupnjeva u odnosu na trup. Usisnici zraka se nalaze u samom "korijenu" krila. Glavno podvozje se uvlačio u trup a prednji kotač se uvlačio prema naprijed. Iako je plan bio da se ugradi Pratt & Whitney (P&W) J75 motor, to na početku nije bilo moguće jer u vrijeme YF-105A nisu bili na raspolaganju; stoga je ugrađen slabiji J57-P-25 motor s 45,5 kN normalnog potiska i 66,7 kN potiska s naknadnim izgaranjem. Iako je J57 bio dosta slabiji od J75, YF-105A je ipak postigao brzinu od Mach 1,2. Prvi F-105B je dostavljen sredinom svibnja a prvi let je imao 26. svibnja 1956. s P&W YJ75-P-3 motorom od 71,2 kN potiska pri normalnom radu i 105 kN potiska s naknadnim izagaranjem.